Rosenborg må utsette gullfesten: – Håper Molde klabber det til i Oslo
Rosenborg kunne sikre klubbens 25. seriemesterskapet med seier over Stabæk foran over 20 000 tilskuere på Lerkendal søndag kveld. Det ville i så fall vært første gang i Kåre Ingebrigtsens regime at trønderne avgjorde på hjemmebane. Men det ville ikke et spillesugent Stabæk være med på. Redaksjonelt samarbeid– Det er så flaut! ropte Pål André Helland på vei inn i garderoben etter kampen. Følg Vålerenga – Molde direkte nå ! Venstrevingen hadde flere gode muligheter til å sikre gullet, men skuddfoten så ikke ut vil å være riktig stilt inn. – Jeg er fly forbanna på meg selv fordi jeg ikke greier å omsette sjansene. Det er flaut at vi ikke scorer på sjansene og flaut at vi ikke er bedre i banespillet, sier han til VG. Adegbenro: – Jeg tviler aldri på JesusMidtveis i andre omgang vant Rosenborg ballen i gunstig posisjon, og kontret. Helland gikk i bakken, og hjemmefansen ropte på straffe. Men dommer Kristoffer Hagenes vinket spillet videre. – Forsvareren havner på innerski og sklir, det mulig han er litt bort i ballen. Men jeg syns det er en klar straffe, sier Helland. Festfotball av Sarpsborg – nå vil de ha VIF-hjelp i sølvkampen Dermed er Helland og tjue tusen trøndere avhengig av hjelp fra Vålerenga for at gullfesten ikke skal bli utsatt helt til neste helg. – Det er antiklimaks, men vi får håpe Molde klabber til nede i Oslo, og vi skal ikke se bort i fra at det kan skje. Deilas disipler er i bra slag, så vi skal ikke se bort i fra at det kan skje. – Vi kommer til å vinne uansett, men det hadde vært fint å gjort det i kveld. Helland var ikke fornøyd etter 0-0 og utsatt gullfest:Selv om de nå må vente på resultatet i Oslo, hadde Rosenborg gullskjebnen i egne hender. Ved to anledninger var Rosenborg kun millimetere fra å ta ledelsen, men begge gangene smalt ballen i tverrliggeren over Stabæk-keeperen. Så du? Tromsø på trygg plass etter snøkrig mot Viking Rosenborg greide ikke å bryte ned Stabæks staute forsvar; dermed endte det 0-0 og gullfesten ble dermed utsatt. – Jeg er skuffet over at vi ikke scorer mål, men det er jo en fantastisk 0-0-match. Vi skaper et tosifret antall sjanser. Det er litt synd, for vi skulle gjerne ha feiret sammen med Kjernen og vært seriemester nå. Det hadde vært det klart beste, sier Kåre Ingebrigtsen til VG.Stabæk, som historisk sett har hatt godt tak på Rosenborg, gikk offensivt ut og presset langt inne på trøndernes halvdel. Hjemmelaget kom best igang, men uten at de greide å spille seg til veldig store sjanser i omgangens første halvdel. Stabæk fikk etter hvert mer ballinnehav, og spilte seg til halvsjanser. Så, noen minutter før pause kom sjansene, og snøen, men uten at det ble hyll på byllen. Til andre omgang kom fire spillere fra hvert lag ut iført ullvotter. Om det var vottene sin skyld vites ikke, men andre omgang ble langt mer underholdende enn den første.Nils Arne Eggen ville nok kalt det hawaii-fotball, når kampen bølger frem og tilbake, og kontring én vei, avløses av kontring den andre. Det haglet med sjanser til begge lag, og totalt tre tverrliggertreff. Midtveis i andre omgang ble det endelig klart for toppscorerduell; Ohi Omoijuanfo entrer banen for Stabæk, og satte ekstra fart på bortelaget. Nærmest kom Stabæk da Ohi spilte fri Moussa Njie. Njie skjøt i tverrligger. Rosenborg svarte med å sende flere folk i angrep. Det resulterte i to tverrliggertreff og flust av sjanser. Både Pål André Helland og Nicklas Bendtner hadde store muligheter til å sikre seriemesterskapet. Men Stabæk og keeper John Alvbåge holdt ut. Dermed blir Rosenborgs gullfest utsatt, og Moldes gullhåp lever - inntil videre. Se mer statistikk for Eliteserien på VG Live.
(Rosenborg-Stabæk 0-0) Med seier over Stabæk kunne Rosenborg feire Eliteserie-gull på hjemmebane. Men trønderne misbrukte første matchball.